— Галоўным калекцыянерам сваіх прац звычайна становіцца сам аўтар, — тлумачыць прычыну з’яўлення галерэі Андрэй Вараб’ёў. — Яны захоўваюцца ў майстэрні. Але як паказаць іх людзям? Мае скульптуры, што ўсталяваны ў Магілёве ды іншых гарадах, звычайна больш простыя па змесце, часам з гумарам. Такое мастацтва таксама патрэбна! Але хочацца, каб хтосьці не толькі ўсміхнуўся, але і задумаўся над сваім жыццём, праз творы мастацтва адчуў памкненні сваёй душы.